stanford-oval/wikipedia huggingface dataset:
Crypt of the NecroDancer
Pelaaminen

Peli koostuu tutkittavista luolastoista, jotka generoidaan satunnaisesti. Peli jakautuu neljään alueeseen. Kaikkiin alueisiin generoidaan kolme tasoa, jonka jälkeen seuraa alueen pomotaistelu. Tasoilta voi löytää ja ostaa satunnaisesti luotuja tavaroita. Osa näistä tavaroista täytyy avata erikseen pelissä esiintyvillä timanteilla.
Viholliset koostuvat erilaisista hirviöistä ja luontokappaleista. Ne liikkuvat musiikkiraidan mukaan ja niiden liikkeet muuttuvat eri iskuilla. Jos pelaaja liikuttaa pelihahmoaan musiikin tahdissa hänet palkitaan tarkkuudesta pelin sisäisillä bonuksilla. Rytmin toistaminen ei kuitenkaan vaadi täydellistä tarkkuutta ja pelaajalla on aikaa muuttaa omaa rytmistystään pelin edellyttämällä tavalla. Rytmi esitetään myös visuaalisesti ruudun alakulmassa. Musiikkiraidan loppuminen tarkoittaa tason loppumista.
Peli aloitetaan Cadence-hahmolla. Uusia hahmoja on mahdollista avata etenemällä pelissä. Eri hahmoilla on omat ominaisuutensa ja toisistaan poikkeavat inventaariot.
Musiikki

Crypt of the NecroDancerin musiikin sävelsi Danny Baranowsky. Musiikki on chiptune voittoista ja rytmitykseltään tanssillista. Pelin pomotasoilla kuullaan perinteisiä musiikkigenrejä chiptune-versiona. Peliin voi lisätä omia kappaleita ja pelata niiden tahdissa. Tuettuja äänitiedostoja ovat MP3 ja OGG.
Grafiikka

Grafiikaltaan Crypt of the NecroDancer jäljittelee varhaisia roguelike-pelejä. Pelaaja katsoo maailmaa ylhäältä käsin ja hahmot liikkuvat 2D-grafiikan säännöillä. Hahmot ovat litteitä ja niiden liike on rajoitettu neljään suuntaan. Värimaailma on monipuolinen; murretut sävyt ja neonvärit ovat yleisiä. Grafiikka korostaa myös pikselimäisyyttä.
Vastaanotto

Crypt of the NecroDancer on saanut pääosin positiivista palautetta kriitikoilta ja yleisöltä. Sillä on myös ollut ehdokkuuksia eri palkintogaaloista.
Aiheesta muualla

Crypt of the NecroDancer MobyGamesissa (englanniksi)
http://crypt-of-the-necrodancer.wikia.com/wiki/Crypt_of_the_NecroDancer_Wiki
Dick Clark

Dick Clark
Richard Wagstaff "Dick" Clark (30. marraskuuta 1929, Mount Vernon − 18. huhtikuuta 2012) oli yhdysvaltalainen televisio- ja radiopersoona. Hänet tunnetaan mm. show’sta American Bandstand, jonka juontajana hän toimi vuosina 1957–1989. Hän valmistui Syracusen yliopistosta vuonna 1951.
Clarkin tunnettu Dick Clark's New Year's Rockin' Eve -ohjelma nähtiin ensimmäistä kertaa 31. joulukuuta 1972. Vuosina 1973–1988 hän juonsi Pyramid-tietokilpailua. Hänellä on tähti Hollywood Walk of Famella, ja hänet otettiin vuonna 1993 Rock and Roll Hall of Fameen "muiden kuin esittäjien" luokassa. Hän on ollut vuodesta 1990 lisäksi Radio Hall of Famessa.
Clark sairasti kakkostyypin diabetesta ja joutui 8. joulukuuta 2004 sairaalahoitoon saatuaan aivoinfarktin. Hän kuitenkin kuntoutui ja teki selvistä puheongelmistaan huolimatta paluun televisioon omassa Dick Clark's New Year's Rockin' Eve -ohjelmassaan uudenvuodenaattona 2005.
Clark oli moninkertainen Emmy-voittaja ja sai lisäksi mm. Peabodyn. Hän solmi kolmannen avioliittonsa vuonna 1977. Clark kuoli sydänkohtaukseen 82-vuotiaana.
Denuntiaatio

Denuntiaatiolla eli siirtoilmoituksella tarkoitetaan oikeustieteessä ilmoitusta, jolla irtaimen esineen tai arvopaperin hallinta siirretään luovutuksensaajalle luovuttajan velkojia sitovastiselvennä. Denuntiaatio voi olla vapaamuotoinen.
Denuntiaatio on yksi julkivarmistuskeinoistaselvennä. Erityisesti denuntiaatiota käytetään esineoikeudessa siirrettäessä tavallisia velkakirjoja. Juoksevien velkakirjojenselvennä tapauksessa vastaavaa tarkoitusta palvelee traditio eli hallinnan luovutus.
Digitaalinen kaksonen

Digitaalinen kaksonen on  koneiden kunnossapitoa ja tuotekehitystä koskeva tarkka virtuaalinen malli, joka raportoi toiminnastaan kerätyn datan perusteella. Esineiden internetissä digitaalisella kaksosella tarkoitetaan palvelimella tai pilvessä olevaa anturin tai sensorin digitaalista vastinetta. Kiinteistö- ja rakennustoimialalla digitaalinen kaksonen tarkoittaa rakennuksen digitaalista vastinetta, jonka tietosisältö määräytyy käytettävän tietomallin, Building Information Modelin (BIM) mukaan.
Digitaalisen kaksosen avulla voi hallita, muuttaa ja jakaa sen fyysiseen vastineeseen liittyvää tietoa. Esimerkiksi esineiden Internetissä kaksosen avulla voi hallita itse fyysistä anturia, vastaavasti taloautomaatiossa voi tarkkailla venttiilien tai moottorien tilaa. Näin digitaalisen kaksosen avulla voi alentaa käyttökustannuksia ja ylläpitokustannuksia. AR-lasien avulla kiinteistön huoltomies voi nähdä digitaalisen kaksosen avulla, minkä lämpöistä nestettä missäkin putkessa kulkee.
Digitaalisten kaksosten ohjelmistoja myyvät muun muassa GE Digital, Siemens PLM ja IBM Watson IoT. Yhdysvaltalainen Ansys valmistaa simulointiohjelmistoa digitaalisille kaksosille. Ansys ja ohjelmistotalo PTC ovat tuoneet markkinoille oman digitaalisten kaksosten ohjelmistonsa. Digitaalisia kaksosia käytetään datan keräämiseen ja käsittelyyn, jotta voidaan kehittää tuotetta.
Historia

Nasa teki jo 1960-luvulla avaruusaluksista maanpäälliset kaksoiskappaleet. Asiantuntijat Maassa pystyivät kaksosen avulla ratkomaan ongelmat, jotka Apollo 13:a kohtasivat kesken avaruuslennon.
Termi "digital twin" on esitelty ensimmäistä kertaa Nasan teknologia-roadmapissa vuonna 2010.
Djula

Djula voi viitata seuraaviin asioihin:
djulat, Länsi-Afrikassa asuva kansa
djula, djulien puhuma nigeriläis-kongolainen kieli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Djula”, voi hakea sivunnimihaulla, laajalla sivunnimihaulla tai tekstihaulla.
Carlemanniaceae

| Carlemanniaceae |
| --- | --- |
 Silvianthus bracteatus
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Lamiales
Heimo::  Carlemanniaceae  Airy Shaw
Suvut
 Carlemannia  Silvianthus 
Katso myös
   Carlemanniaceae Wikispeciesissä   Carlemanniaceae Commonsissa 
Infobox OKNimi-testi OK: 
Carlemanniaceae on pieni kasviheimo koppisiemenisten Lamiales-lahkossa, jonka tunnetuimpia edustajia ovat huulikukkaiskasvit (Lamiaceae).
Tuntomerkit

Heimon kasvit ovat monivuotisia ruohoja tai pensaita, joiden nivelet ovat vaihtelevassa määrässä turvonneita. Lehdet ovat vastakkaisesti, hammaslaitaiset; lehtiparia yhdistää varren poikki kulkeva juova. Kukinto sijaitsee varren päässä tai lehden hangassa. Kukat ovat heikosti vinottain vastakohtaisia, neli- tai viisilukuisia, suvussa Silvianthus erilaisvartaloisia (heterostylisiä). Verholehdet ovat toisinaan erikokoisia, tasasoukkia. Heteitä on kaksi; ponnet ovat läheisesti vartalon ympärillä. Sikiäin on kehänalainen ja sen päällä on mesiäinen; sikiäimessä on paljon siemenaiheita. Vatalo on nuijamainen. Hedelmä on mehevän kotamainen, selkäluomainen tai viideksi liuskaksi avautuva, verhiöllinen. Siemenessä on pieni alkio ja toisinaan kirjava endospermi.
Levinneisyys

Heimo kasvaa Etelä-Aasiassa Itä-Nepalista itään Myanmariin, Thaimaahan, Laosiin, Vietnamiin ja Lounais-Kiinaan ulottuvalla alueella sekä Sumatralla.
Luokittelu

Heimossa on kaksi sukua ja viisi lajia. Aikaisemmin ne on viety kuusamakasvien (Caprifoliaceae) tai matarakasvien (Rubiaceae) yhteyteen. Lähin sukulaisheimo on kuitenkin oliivikasvit (Oleaceae).
Aiheesta muualla

Silvianthus, kuva: http://www.plantsystematics.org/imgs/ws1/r/Carlemanniaceae_Silvianthus_bracteatus_15759.html
Djougoun

| Djougoun |
| --- | --- |
 Djougoun
 Koordinaatit: 14°16′5″N, 9°36′40″W 
Valtio:  Mali
Alue:  Kayesin alue
Piiri:  Kitan piiri
Hallinto:  
 – Hallinnon tyyppi:  maalaiskunta
Väkiluku (2009):  8 400
Infobox OKVirheellinen NIMI-arvo: 
Djougoun on maalaiskunta ja sen keskuskylä Kayesin alueen Kitan piirissä Malissa. Se sijaitsee historiallisella Kaartan alueella 165 kilometriä Kitasta pohjoiseen. Kunnassa on 8 400 ja kylässä 2 500 asukasta (vuonna 2009).
Djougounin kunta rajoittuu idässä Kitan piirin Guémoukouraban ja Didenkon, etelässä Kourouninkoton, lännessä Séféto Ouestin ja Séféto Nordin ja pohjoisessa Diéman piirin Lambidoun kuntiin. Pysyviä vesistöjä ei ole. Ilmasto on sudanilais-sahelilainen.
Kuntaan kuuluu viisi kylää. Asukkaat ovat etupäässä mandinkoja. Lisäksi on soninkeja, fulbeja, bambaroita ja kakoloja. Alueelta suuntautuu voimakas muuttoliike ulkomaille.
Djougounista on sadekaudella kulkukelvoton yhteys Kourouninkotoon. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, maapähkinä ja riisi. Tuotantoeläimiä ovat naudat, lampaat ja vuohet. Lisäksi harjoitetaan käsityöammatteja ja pienimuotoista kaupankäyntiä.
Curling talviolympialaisissa 2010

Vuoden 2010 talviolympialaisten curlinghalli.
Vancouverin talviolympialaisissa 2010 kilpailtiin curlingissa viidennen kerran olympialiikkeen historiassa 16.–27. helmikuuta. Kilpailupaikkana toimi Vancouverin olympia/paralympiakeskus. Kilpailusysteemi oli identtinen edellisiin olympialaisiin verrattuna, eli sekä miehet että naiset pelasivat kymmenen joukkueen alkulohkossa kerran kaikkia vastaan, minkä jälkeen neljä parasta maata selviytyi välieriin, joiden voittajat selvisivät loppuotteluun ja häviäjät pronssiotteluun.
Mitalit

| 0 | 1 | 2 | 3 |
| --- | --- | --- | --- |
| Laji |  Kulta |  Hopea |  Pronssi |
| Miesten turnaus |  Kanada |  Norja |  Sveitsi |
| Naisten turnaus |  Ruotsi |  Kanada |  Kiina  |
Turnausjärjestelmä

Sekä miesten että naisten turnauksessa kymmenen joukkuetta pelaa yksinkertaisen runkosarjan. Runkosarjan neljä parasta joukkuetta etenevät välieriin, joissa ykkönen kohtaa nelosen ja kakkonen kolmosen. Välierien voittajat etenevät loppuotteluun ja häviäjät pronssiotteluun. Tasatilanteissa runkosarjan neljännestä sijasta järjestetään uusintaottelu, muut sijat ratkaistaan keskinäisten otteluiden voittojen perusteella - minkäänlaisia piste-eroja ei huomioida.
Aiheesta muualla

Wikimedia Commonsissa on kuvia tai muita tiedostoja aiheesta .
Vancouverin talviolympialaisten viralliset kotisivut – Curling (Arkistoitu – Internet Archive) (englanniksi)
XXI talviolympialaisten kilpailutapahtumat
Alppihiihto
|
Ampumahiihto
|
Curling
|
Freestylehiihto
|
Jääkiekko
|
Kaukalopikaluistelu
|
Lumilautailu
|
Ohjaskelkkailu
|
Pikaluistelu
|
Pohjoismaiset hiihtolajit
|
Rattikelkkailu
|
Skeleton
|
Taitoluistelu
Curling olympialaisissa
1924
|
1932
|
|
1988
|
1992
|
|
1998
|
2002
|
2006
|
2010
|
2014
|
2018
|
2022
Deram Records

Deram Records oli vuonna 1966 perustettu brittiläinen levy-yhtiö ja Decca Recordsin tytäryhtiö. Yhdysvalloissa sen tuotantoa julkaisi London Records.
Deram toimi Yhdysvalloissa aktiivisesti aina vuoteen 1973, minkä jälkeen julkaisutoiminta jatkui satunnaisena noin vuoteen 1980 asti. Britanniassa Deram toimi aktiivisesti vuoteen 1975 ja sen jälkeen satunnaisesti vuoteen 1983 asti muutamille esiintyjille, kuten Bananaramalle. Sen jälkeen yhtiöltä on ilmestyi lähinnä vanhojen levyjen uudelleenjulkaisuja.
Deramin listoille kuuluivat muun muassa The Moody Blues, Ten Years After, Cat Stevens, David Bowie, Procol Harum ja Keef Hartley Band. Yhtiö julkaisi paljon myös progressiivista rockia.
Djoser

Djoserin rakennuttama porraspyramidi Sakkarassa
Djoser oli Egyptin kolmannen dynastian tunnetuin faarao. Hän hallitsi Egyptiä vuosina 2667–2648 eaa. Nimi voidaan kirjoittaa myös Zoser, Dzoser, Dsr, Djeser tai käyttää Horus-nimeä Netjerikhet.
Pidetään mahdollisena että hänen isänsä olisi ollut Khasekhemwy mutta tästä ei ole varmuutta. Djoserin äitinä pidetään Nimaathapia.  Djoser ilmeisesti oli naimisissa sisarpuolensa Hetephernebtin kanssa.
Djoser rakennutti Sakkaraan maailman ensimmäisen pyramidin, porraspyramidin. Eläessään hän teki useita sotaretkiä Siinain niemimaalle. Retkikunnat toivat sieltä arvokkaita luonnonvaroja kuten turkooseja ja kuparia. Djoser rakennutti myös julkisia rakennuksia Heliopoliihin ja Afroditopoliihin.
Djémila

Djémilan amfiteatteri
Djémila, antiikin Cuicul tai Curculum, on pieni vuoristokylä Algerian Algerin itäpuolella. Siellä sijaitsee joitakin parhaimmista Rooman valtakunnan aikaisista raunioista Pohjois-Afrikassa.
Djémila on UNESCOn maailmanperintöluettelossa, jonne se lisättiin vuonna 1981. Se on tunnustettu, sillä se edustaa roomalaisen arkkitehtuurin ainutlaatuista sovittamista vuoristoympäristöön.
Aiheesta muualla

Wikimedia Commonsissa on kuvia tai muita tiedostoja aiheesta .
Djémila UNESCOn sivuilla (englanniksi)
Adventures of Algeria: Djémila (Arkistoitu – Internet Archive) (englanniksi)
Algerian matkailusivut (Arkistoitu – Internet Archive) (ranskaksi)
Dehoniaanit

Dehoniaanien tunnus.
Dehoniaanit eli Jeesuksen Pyhän Sydämen pappien veljeskunta (lat. Congregatio Sacerdotum a Sacro Corde Iesu) on katolisen kirkon kongregaatio, jonka perusti Léon Dehon Ranskassa vuonna 1878. Se vaikuttaa tällä hetkellä 37 maassa eri maanosissa; Suomeen dehoniaanit saapuivat vuonna 1907. Heihin kuuluu esimerkiksi piispa Teemu Sippo.
Léon Dehon kuoli elokuussa 1925. Hänen jälkeensä sääntökunnan johdossa ovat toimineet Joseph Laurent Philippe (1926–1935), Guillermo Teodorus Govaart (1935–1953), Alfonso Maria Lellig (1954–1958), Joseph Anthony De Palma (1959–1967), Albert Bourgeois (1967–1979), Anthony Panteghini (1979–1991), Virginio D. Bressanelli (1991–2003) ja José Ornelas de Carvalho (2003–).
Dehoniaanien pääpaikka sijaitsee Roomassa.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi, espanjaksi, ranskaksi, italiaksi, portugaliksi)
Suomalaiset viralliset sivut (Arkistoitu – Internet Archive)
Derary

| Derary |
| --- | --- |
 Derary
 Koordinaatit: 14°0′43″N, 4°30′40″W 
Valtio:  Mali
Alue:  Moptin alue
Piiri:  Djennén piiri
Hallinto:  
 – Hallinnon tyyppi:  maalaiskunta
Väkiluku (2009):  6 600
Infobox OKVirheellinen NIMI-arvo: 
Derary on maalaiskunta Moptin alueen Djennén piirissä Malissa. Sen keskuskylä Gagna sijaitsee Nigerjoen tulva-alueella 15 kilometriä Djennéstä pohjoiseen. Kunnassa on 6 600 asukasta (vuonna 2009).
Deraryn kunta rajoittuu idässä Djennén piirin Femayen, etelässä Djennén, lännessä Ouro Alin ja pohjoisessa Kéwan sekä koillisessa Moptin piirin Soyen kuntiin. Seutu kuuluu Sahelin vyöhykkeeseen. Kunnan alueella virtaa Nigerin ja Banin haarajokia.
Kuntaan kuuluu kahdeksan kylää. Asukkaat ovat bambaroita, fulbeja ja bozoja.
Paikallisia elinkeinoja ovat maanviljely, karjanhoito, kalastus, käsityöammatit ja pienimuotoinen kaupankäynti. Tärkeimmät viljelykasvit ovat riisi, hirssi, durra ja maissi.
Kunnan liikenneyhteydet ovat huonot. Tulva-aikaan voidaan käyttää vain vesiteitä. Palveluihin kuuluu neljä alakoulua, kaksi koulutus- ja kehittämiskeskusta (CED) sekä terveysasema.
Dani Güiza

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Daniel González Güiza
Syntymäaika: 17. elokuuta 1980 (ikä 44)
Syntymäpaikka: Jerez, Espanja
Pelipaikka: hyökkääjä
Pituus: 182 senttimetriä
Seura
Seura: Cádiz
Seurat
| Vuodet | Seura | O | (M) |
| 1998–1999 | Xerez | 16 | (1) |
| 1999–2002 | Mallorca B | 70 | (38) |
| 1999–2003 | Mallorca | 7 | (1) |
| 1999–2000 | → Dos Hermanas | 18 | (9) |
| 2002–2003 | → Recreativo | 4 | (0) |
| 2003 | → Barcelona B | 15 | (5) |
| 2003–2005 | Ciudad Murcia | 81 | (38) |
| 2005–2007 | Getafe | 61 | (20) |
| 2007–2008 | Mallorca | 37 | (27) |
| 2008–2011 | Fenerbahçe | 62 | (23) |
| 2011–2013 | Getafe | 32 | (3) |
| 2012–2013 | → Darul Takzim (laina) | 10 | (6) |
| 2013–2015 | Cerro Porteño | 46 | (15) |
| 2015– | Cádiz | 29 | (12) |
Maajoukkue
| 2007–2010 | Espanja | 21 | (6) |
 Seurajoukkueuran tilastot kattavat vain kansalliset sarjat, päivitetty 2. heinäkuuta 2016.
Daniel González Güiza eli Dani Güiza (s. 17. elokuuta 1980 Jerez, Cádizin maakunta, Espanja) on espanjalainen jalkapalloilija, pelipaikaltaan hyökkääjä. Hän edustaa espanjalaista Cádiz. Pääsarjatasolla hän on edustanut myös espanjalaisseuroja Recreativo ja Mallorca sekä turkkilaista Fenerbahçea.
Güizan puoliso ja asioidenhoitaja on muun muassa glamourmallina tunnetuksi tullut Nuria Bermúdez, jonka kanssa hänellä on vuonna 2007 syntynyt poika. Güiza juhlii jokaista tekemäänsä maalia niin sanotulla jousimiestuuletuksella, jonka isä on Atlético Madridin pelaaja Kiko Narváez. Jereziläinen Kiko valmensi Güizaa tämän nuoruudessa ja tuuletus on kunnianosoitus teinivuosien esikuvalle ja oppi-isälle.
Ura

Güiza aloitti ammattilaisuransa synnyinkaupunkinsa seuran Xerezin paidassa kaudella 1998–1999. Jo kesällä 1999 pääsarjaseura Mallorca hankki lupaavan nuorukaisen riveihinsä. Pääsarjadebyyttinsä hän teki 2. huhtikuuta 2000 Espanyolia vastaan, mutta henkilökohtaisten ongelmien vuoksi ura Mallorcassa pääsarjatasolla ei auennut ja hän vietti suurimman osan ajasta seuran B-joukkueessa sekä lainalla muissa joukkueissa.
Vuonna 2003 Güiza siirtyi Segunda Divisiónin Ciudad Murciaan, jossa hän teki kahden kauden aikana lähes 40 maalia ja oli joukkueen selvästi paras maalintekijä. Tämä ei jäänyt pääsarjaseuroiltakaan huomaamatta ja kesällä 2005 Getafe osti Güizan 800 000 eurolla, joka oli seuran tuohonastisen historian suurin siirtokorvaus. Getafessa maalimäärät hieman putosivat ja kaudella 2006–2007 Güiza joutui olemaan sivussa muutamista otteluista mahahaavan vuoksi. Saman kauden Espanjan cupissa hän kuitenkin oli suuressa roolissa, kun Getafe pudotti välierässä Barcelonan ja eteni historiansa ensimmäiseen cup-loppuotteluun. Barcelona oli voittanut ensimmäisen osaottelun 5–2, mutta kotikentällään pelatussa toisessa osaottelussa Getafe otti tyylipuhtaan 4–0-voiton Güizan tehdessä maaleista kaksi. Cupin loppuottelussa Sevilla oli kuitenkin parempi maalein 1–0.
Huolimatta Getafen hyvästä kaudesta Güiza päätettiin myydä kesällä 2007 ja kohteeksi varmistui lopulta hänen entinen seuransa Mallorca. Sopimus oli neljävuotinen ja siirtokorvaukseksi arvioitiin viisi miljoonaa euroa. Neuvotteluissa oli mukana myös venäläinen Rubin Kazan, jonne Güizan joukkuetoveri Veljko Paunović siirtyi. Vielä tuolloin Güiza kuitenkin ilmoitti haluavansa pysyä Espanjassa.
Kausi 2007–2008 Mallorcassa oli Güizalle menestys, ja hän voitti Espanjan pääsarjan maalikuninkuuden (Pichichi) 27 maalillaan. 
Heinäkuussa 2008 Güiza siirtyi turkkilaisseura Fenerbahçeen, johon myös Espanjan EM-kultaan johdattanut valmentaja Luis Aragonés siirtyi muutamaa päivää aikaisemmin. Sopimus oli neljävuotinen ja Fenerbahçe maksoi Mallorcalle 20 miljoonan euron siirtokorvauksen.
Ura > Maajoukkue

Güizan hyvät otteet palkittiin marraskuussa 2007, kun hän sai uransa ensimmäisen kutsun Espanjan maajoukkueeseen. Ensiesiintymisensä maajoukkueessa Güiza teki 21. marraskuuta 2007 viimeisessä EM-karsintaottelussa Pohjois-Irlantia vastaan. Hänet valittiin myös Espanjan joukkueeseen kesän 2008 EM-lopputurnaukseen, jossa joukkue voitti mestaruuden. Güiza oli avauskokoonpanossa alkulohkon päätösottelussa Kreikkaa vastaan, ja teki ottelussa maajoukkueuransa ensimmäisen maalin. Hän pääsi vaihdosta kentälle myös puolivälieräottelussa Italiaa vastaan, välieräottelussa Venäjää vastaan ja loppuottelussa Saksaa vastaan. Rangaistuspotkukilpailuun venyneessä Italia-ottelussa hän oli joukkueensa neljäs ampuja ja epäonnistui yrityksessään, mistä huolimatta Espanja selviytyi jatkoon. Venäjä-ottelussa hän teki turnauksen toisen maalinsa.
Saavutukset

Euroopan-mestaruus: 2008
Primera Divisiónin maalikuninkuus: 2007–2008
Hopea Kenkä: 2007–2008
Zarra-palkinto: 2007–2008
Crush

Wikisanakirjassa on tähän liittyvä sananselitys: .
Crush voi viitata:
Musiikki > Yhtyeet

Crush (yhdysvaltalainen yhtye), Atlantic Recordsin yhtye vuodesta 1991 vuoteen 1993
Crush (yhtye), kanadalainen yhtye
Crush (popyhtye), englantilainen popyhtye
Crush 40, japanilaisamerikkalainen hard rock -yhtye
Hyper Crush, kalifornialainen yhtye
Musiikki > Albumit

Crush (Abe Vigodan albumi), Abe Vigodan neljäs LP
Crush (Bon Jovin albumi), Bon Jovin seitsemäs studioalbumi
Crush (OMD album), Orchestral Manoeuvres in the Darkin kuudes albumi
Crush (Doughboys album), a 1993 album by Montreal pop-punk band Doughboys
Crushes (The Covers Mixtape), Mates of Statelta
Musiikki > Kappaleet

”Crush” (Dave Matthews Bandin kappale)
”Crush” (David Archuletan kappale)
”Crush” (Fugativen kappale)
”Crush” (Grace Jonesin kappale)
”Crush” (Solange Knowlesin kappale)
”Crush” (Mandy Mooren kappale)
”Crush” (Jennifer Paigen kappale)
”Crush” (Paul van Dykin kappale)
”Crush” (Baek Ji Young and Jade Villalonin kappale)
”Crush” (Pendulumin kappale)
”Crush”, kappale Anthraxin albumilta Volume 8: The Threat Is Real
”Crush”, kappale albumilta Clarity (Jimmy Eat Worldin albumi)
”Crush”, kappale Frank Klepackin albumilta Command & Conquer: Red Alert
”Crush”, kappale The Smashing Pumpkinsin albumilta Gish
”Crush”, kappale Stereophonicsin albumilta Pull the Pin
”Crush”, kappale albumilta Kiss & Tell (Selena Gomez & the Scenen albumi)
”C.R.U.S.H.”, kappale Ciaran albumilta Ciara: The Evolution
”Crushcrushcrush”, kappale Paramoren julkaisulta Riot!
”Crush”, kappale albumilta Saturday Night (Zhanen albumi)
Elokuva ja televisio

Crush (vuoden 1992 elokuva), uusiseelantilainen elokuva
Ihastus (engl. The Crush), vuoden 1993 elokuvan pääosissa Cary Elwes ja Alicia Silverstone
Surullisten sinkkujen seura (engl. Crush), vuoden 2001 elokuvan pääosassa Andie MacDowell
Crush (vuoden 2009 elokuva), elokuvan pääosassa Christopher Egan
The Crush (vuoden 2010 elokuva), Oscar-ehdokkuuden saanut lyhytelokuva
Crush (yhdysvaltalainen game show), juontajana Andrew Krasny
Ihmiset

Brian Adams tai Crush (1963–2007), yhdysvaltalainen ammattipainija
Gina Carano tai Crush (s. 1982), yhdysvaltalainen vapaaottelija ja näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Crush”, voi hakea sivunnimihaulla, laajalla sivunnimihaulla tai tekstihaulla.
Digital Spy

Digital Spy on englantilainen uutissivusto, jonka omistaa Hearst Corporation. Se perustettiin vuonna 1999 ja se julkaisee uutisia päivittäin. Maaliskuussa 2014 Digital Spy oli Ison-Britannian 158. suosituin internetsivu. Uutisartikkelien lisäksi sivusto sisältää keskustelufoorumin, joka tarjoaa mahdollisuuden keskustella monista eri aiheista.
Dents Blanches

Dents Blanches
Dents Blanches nähtynä Lac de la Vogealle -järveltä
| --- | --- |
Sijainti:   Ranska /  Sveitsi
Vuoristo:  Chablaisin Alpit
Korkeus merenpinnasta:  2 759 m
Prominenssi:  364  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Dents Blanches on vuori Chablaisin Alpeilla, Sveitsin ja Ranskan rajalla. Sen korkein huippu on 2 759 metriä merenpinnan tasoa korkeammalla.
Aiheesta muualla

Wikimedia Commonsissa on kuvia tai muita tiedostoja aiheesta .
SummitPost
Drew Spence

Drew Spence heinäkuussa 2014.
Drew Spence (s. 23. lokakuuta 1992 Lontoo) on englantilainen jalkapalloilija, pelipaikaltaan keskikenttäpelaaja. Hän on pituudeltaan 164-senttimetrinen. Hän edustaa Englannin Superliigassa pelaavaa Chelseaa ja on pelannut Englannin maajoukkueessa kaksi maaottelua.
Spence on edustanut koko liigauransa ajan Chelseaa. Hän on pelannut pääsarjassa 119 ottelua ja tehnyt niissä 16 maalia. Hän on voittanut liigamestaruuden vuosina 2015, 2018 ja 2020, FA Cupin vuosina 2015 ja 2018 sekä liigacupin vuosina 2020 ja 2021. Maaliskuussa 2020 hän solmi Chelsean kanssa kaksivuotisen jatkosopimuksen.
Spence on pelannut Englannin naisten maajoukkueessa kaksi ottelua lokakuussa 2015, vastustajina Kiina ja Australia.
Vuonna 2017 Spence ja hänen joukkuetoverinsa Eniola Aluko olivat maajoukkueenkin valmentajana toimineen Mark Sampsonin rasististen kommenttien kohteena.